Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Jeruusalemma poliit- ja kaitsejuhid lubavad jätkata võitlust Hamasi vastu,
kuni islamistlik terrorirühmitus on otsustavalt hävitatud.
USA asepresident: terrorirühmitus Hamas venitab läbirääkimistel
relvarahu kehtestamiseks pantvangide vabastamise eest.
Egiptus rõhutab: rahu, julgeoleku ja stabiilsuse puudumise algpõhjuseks
Lähis-Idas on poliitilise protsessi puudumine,
mis võimaldaks realiseerida Palestiina omariikluspüüdlusi.
Jeruusalemm lükkab tagasi igasuguse pikema relvarahu,
mis ei hõlma terrorirühmituse Hamas likvideerimist.
Iisraeli kaitseminister Yoav Gallant kordas visiidil Gaza sektori põhjaossa
taas Jeruusalemma vankumatut otsustavust
anda Hamasile otsustav löök.
Ta rõhutas: "Me ei lõpeta seda operatsiooni, seda sõda,
ilma Hamasi hävitamata. Sellist olukorda ei tule.
Hamasi kui valitsusorganisatsiooni,
kui ühendust, millel on kontroll vägede juhtimiseks, ei saa olema.
Ei saa olema organiseeritud vägesid.
Me ei luba seda, ükskõik kaua see ka ei kestaks."
Oluline on märkida, et IDF teatas oma maismaarünnaku laiendamisest
Gaza lõunapoolses linnas Khan Younises,
sisenedes Zeituni sektoris uutesse rajoonidesse.
Nädalavahetusel rõhutas Iisraeli peaminister Benjamin Netanyahu,
et Iisraeli valitsus töötab väsimatult, tagamaks Hamasi hävitamist,
teostades kaht erinevat, kuid omavahel seotud kampaaniat.
Alates 7. oktoobrist oleme teostanud kaht kampaaniat -
sõjalist ja diplomaatilist.
Sõjalise kampaania eesmärk on hävitada Hamas,
tagastada kõik meie pantvangid
ja tagada, et Gaza ei kujuta enam kunagi Iisraelile ohtu.
Diplomaatilise kampaania sihiks
on anda sõjalisele kampaaniale aega ja vahendeid
nende eesmärkide saavutamiseks, kuni täieliku võiduni.
Viie kuu jooksul oleme kolleegidega töötanud igapäevaselt
koos maailma juhtidega ja globaalses meedias,
et IDF-il ja julgeolekujõududel oleks tegevusvabadus.
See tegevusvabadus on riigi ajaloos enneolematu.
Iisraeli peaministrina olen pühendunud
meie eksistentsiaalsete huvide kaitsmisele,
vaatamata kasvavale ja suurenevale survele.
Peaminister Netanyahu rõhutas seejärel
Jeruusalemma kõikumatut vastust vaenlaste sõjakatele rünnakutele,
millele antakse otsustav vastulöök.
Võtame jõulisi meetmeid vaenlaste vastu kõigil rinnetel.
Põhjas ründame Hezbollah't,
kõrvaldame selle ja Iraani kõrgema taseme ülemad meie piirkonnas
ega lase neil ellu viia oma mõrvarlikke plaane.
Lõunas jätkame Hamasi pataljonide hävitamist Khan Younises
ja valmistume ka edasiseks. Ja olgu selge - järg tuleb.
Võit Hamasi üle eeldab kõigi Hamasi pataljonide likvideerimist
nii Gaza keskosas kui ka Rafah's.
Teeme seda samal ajal,
kui evakueerime tsiviilelanikkonna lahingutegevustsoonidest.
Arvestame seejuures humanitaarvajadustega
ja teeme seda rahvusvahelist õigust austades,
sest see on meie töömeetod.
Samal ajal teeme visalt jõupingutusi, et tuua tagasi kõik meie pantvangid.
Iisraeli kodanikud, see on püha eesmärk.
Töötame selle nimel ööpäevaringselt.
Nõuan kõigi pantvangide nimesid, keda plaanitakse hõlmata.
Ma pole seni saanud vastust kahele küsimusele
ja vaatamata meie valmisolekule on liiga vara öelda,
kas jõuame lähipäevil uue vabastamise plaanini.
Pingutame edu nimel, kuid üks asi olgu teile selge -
me ei alistu Hamasi meeletute nõudmiste ees. Me ei tee seda,
sest kui kapituleeruksime, siis meid lihtsalt poleks siin.
Kuid tänu sõjalisele survele ja karmidele läbirääkimistele
on meil tänaseks õnnestunud tuua elusalt tagasi 112 meie pantvangi.
Oleme otsustanud nad kõik tagasi tuua.
Kokkuleppega või ilma, võitleme kuni täieliku võiduni.
On oluline märkida, et kuigi Iisrael peab USA egiidi all
Katari ja Egiptuse vahendajate kaudu heas usus läbirääkimisi,
näib islamistlik Hamas viivitavat ega taha jõuda kokkuleppele,
mis vabastaks 134 pantvangi
vastutasuks Iisraeli ulatuslike järeleandmiste eest.
Ja kuigi Gaza tsiviilelanike humanitaarolukord näib kohutav,
ei tule terrorist vaevatud Gazasse mingit relvarahu ega täiendavat abi,
kui Hamas ei nõustu nn Pariisi kavaga,
mille üksikasjad on siiani mõnevõrra ebaselged.
Sellega seoses rõhutas USA asepresident Kamala Harris
1965. a Selma marsi mälestusüritusel esinedes oma seisukohta,
et kohene relvarahu on vajalik.
Arvestades
tohutute kannatustega Gazas,
on vaja kohest relvarahu
vähemalt järgmiseks kuueks nädalaks,
mis on praegu päevakorras.
See viib pantvangid välja
ja toob sisse märkimisväärse hulga abi.
See võimaldaks meil ehitada midagi püsivamat,
et tagada Iisraeli julgeolek
ning austada Palestiina rahva õigust väärikusele,
vabadusele ja enesemääramisele.
Hamas väidab, et tahab relvarahu.
Noh, kokkulepe on olemas
ja nagu oleme öelnud, peab Hamas selle kokkuleppega nõustuma.
Tehkem relvarahu. Ühendagem pantvangid taas oma peredega
ja andkem Gaza elanikele kohest abi.
USA asepresident jätkas väitega,
et islamistlik Hamas tuleb likvideerida.
Hamas ei saa Gazat kontrollida.
Ja oht, mida Hamas kujutab Iisraeli rahvale, tuleb kõrvaldada.
Hamas on jõhker terroriorganisatsioon,
mis on lubanud korrata 7. oktoobrit taas ja taas, kuni Iisrael on hävitatud.
Hamas pole näidanud mingit lugupidamist süütute elude suhtes,
sh Gaza elanike suhtes,
kes on kannatanud tema valitsuse all peaaegu 20 aastat.
Ja Hamas hoiab nüüd juba peaaegu 150 päeva kümneid pantvange,
süütuid mehi ja naisi, sh Ameerika kodanikke,
kes rööviti julmalt oma kodudest ja kontserdilt.
Ma kordan, et oht, mida Hamas kujutab Iisraeli rahvale,
tuleb kõrvaldada.
Oluline on rõhutada, et pärast Hamasi ja tema terroristlike liitlasrühmituste
7. oktoobri veresauna Lõuna-Iisraelis, viidi koolilapsed Sderotist jm üle
turvalisemates piirkondades asuvatesse koolidesse Iisraelis.
Nüüd andis IDF rohelise tule mitmete koolide taasavamisele,
ja tuhanded lapsed saavad jätkata
mõnevõrra korrapärasemat kooliaastat.
See on väga hirmutav. Kardame väga, kuid oleme tugevad.
See on meie riik, meil pole kuhugi põgeneda.
Toome oma lapsed ja Jumala abiga saab kõik korda.
Meie õpilasi polnud siin viis kuud.
Täna on taas kord pidulik kooliaasta avamise päev
ja soovime õpilastele head kooliaastat.
Saudi Araabia pealinnas Riyadhis
pidas Pärsia lahe koostöönõukogu eile 159. ministrite nõukogu istungi,
mille käigus Egiptuse välisminister Sameh Shoukri
kordas Kairo seisukohta,
et ainus viis regiooni rahu, julgeoleku ja stabiilsuse taaselustamiseks
oleks poliitilise lahenduse tee, kus eelkõige araabiamaailm
ja rahvusvaheline üldsus tervikuna soovivad näha nn kahe riigi valemit,
kus Iisrael annaks palestiinlastele kontrolli
kõigi vaidlusaluste maade üle,
mis 1967. a Kuue päeva sõja käigus tagasi vallutati.
Rahu, turvalisus ja stabiilsus saavutatakse ainult siis,
kui liigutakse tõsise poliitilise lahenduse suunas
Palestiina küsimuses ja alustatakse kahe riigi lahenduse rakendamist
elujõulise Palestiina riigi kehastamisega,
mille pealinnaks on Ida-Jeruusalemm,
ja mis toimuks 1967. a 4. juuni piiride järgi.
See kriis on heitnud raske varju kogu regioonile,
kus Iisraeli agressioonid põhjustavad pidevalt laienevaid rahutusi.
Praegu seisame silmitsi tõsiste ohtudega turvalisusele
ja laevaliikluse vabadusele Punasel merel ja Bab el-Mandebi väinas
ning olukord Liibanonis on muutunud tõeliseks mureks
Iisraeli sealsete rünnakute eskaleerumise valguses.
Oluline on rõhutada, et vastupidiselt Kairo esidiplomaadi süüdistusele,
vastutab madala intensiivsusega konfliktide eest
nii Punase mere ääres, mis hõlmab
huttide domineeritud Iraani käsilase Ansar-Allah' korduvaid rünnakud,
kui ka Liibanoni-Iisraeli piiril, kus Iraani käepikendus Hezbollah
alustas 8. oktoobril Iisraeli vastu provotseerimata rünnakut,
Iraani Islamivabariik,
kes neid õhutab, rahastab, relvastab ja vahendab.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda,
oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnews.com
Lisaks õhutan teid paluma rahu ja päästet Jeruusalemmale ja Iisraelile!
Olen Jonathan Hessen. Õnnistatud nädalat!
Kohtumiseni järgmises saates!
Seniks - shalom Jeruusalemmast!
Tõlge: Monika Jaaguri